






















A. ŽENKLINIMAS


INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Neiromidin 5 mg/ml injekcinis tirpalas
ipidakrino hidrochloridas

2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje ampulėje (1 ml) yra 5 mg ipidakrino hidrochlorido (monohidrato pavidalu).

3.	PAGALBINIŲ MEDŽIAGŲ SĄRAŠAS

Pagalbinės medžiagos: 1 M vandenilio chlorido rūgštis (pH koreguoti), injekcinis vanduo.

4.	FARMACINĖ FORMA IR KIEKIS PAKUOTĖJE

Injekcinis tirpalas
10 ampulių po 1 ml

5.	VARTOJIMO METODAS IR BŪDAS (-AI)

Leisti į raumenis ir po oda. 
Prieš vartojimą perskaitykite pakuotės lapelį.

6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.

7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS 

EXP: {MMMM mm}

9.	SPECIALIOS LAIKYMO SĄLYGOS

Laikyti ne aukštesnėje kaip 25 °C temperatūroje.
Laikyti gamintojo pakuotėje, kad vaistas būtų apsaugotas nuo šviesos.

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

UAB „Niromed“
Žirmūnų g. 139A
LT-09120 Vilnius
Lietuva

12.	LYGIAGRETAUS IMPORTO LEIDIMO NUMERIS (-IAI)

1 ml N10 - LT/L/26/3459/001

13.	SERIJOS NUMERIS 

Lot: {numeris}

14.	PARDAVIMO (IŠDAVIMO) TVARKA

Receptinis vaistas.

15.	VARTOJIMO INSTRUKCIJA


16.	INFORMACIJA BRAILIO RAŠTU

neiromidin 5 mg/ml

17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC {numeris} 
SN {numeris} 
NN {numeris} 

Gamintojas: Olpha AS, Rūpnīcu iela 5, Olaine, Olaines novads, LV-2114, Latvija.

Perpakavo: LABOR Przedsiębiorstwo Farmaceutyczno-Chemiczne sp. z o.o., Ul. Długosza 49, 51-162 Wrocław, Lenkija arba UAB „Entafarma“, Klonėnų vs. 1, LT-19156 Širvintų r. sav., Lietuva.

Perpakavimo serija


Lygiagrečiai importuojamas vaistas nuo referencinio vaisto skiriasi laikymo sąlygomis: referencinio vaisto laikymui specialių temperatūros sąlygų nereikalaujama; lygiagrečiai importuojamą laikyti ne aukštesnėje kaip 25 °C temperatūroje.



INFORMACIJA ANT IŠORINĖS PAKUOTĖS

KARTONO DĖŽUTĖ


1.	VAISTINIO PREPARATO PAVADINIMAS

Neiromidin 15 mg/ml injekcinis tirpalas
ipidakrino hidrochloridas

2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekvienoje ampulėje (1 ml) yra 15 mg ipidakrino hidrochlorido (monohidrato pavidalu).

3.	PAGALBINIŲ MEDŽIAGŲ SĄRAŠAS

Pagalbinės medžiagos: 1 M vandenilio chlorido rūgštis (pH koreguoti), injekcinis vanduo.

4.	FARMACINĖ FORMA IR KIEKIS PAKUOTĖJE

Injekcinis tirpalas
10 ampulių po 1 ml

5.	VARTOJIMO METODAS IR BŪDAS (-AI)

Leisti į raumenis ir po oda. 
Prieš vartojimą perskaitykite pakuotės lapelį.

6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR  NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.

7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)


8.	TINKAMUMO LAIKAS 

EXP: {MMMM mm}

9.	SPECIALIOS LAIKYMO SĄLYGOS

Laikyti ne aukštesnėje kaip 25 °C temperatūroje.
Laikyti gamintojo pakuotėje, kad vaistas būtų apsaugotas nuo šviesos.

10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	LYGIAGRETUS IMPORTUOTOJAS

UAB „Niromed“
Žirmūnų g. 139A
LT-09120 Vilnius
Lietuva

12.	LYGIAGRETAUS IMPORTO LEIDIMO NUMERIS (-IAI)

1 ml N10 - LT/L/26/3460/001

13.	SERIJOS NUMERIS 

Lot: {numeris}

14.	PARDAVIMO (IŠDAVIMO) TVARKA

Receptinis vaistas.

15.	VARTOJIMO INSTRUKCIJA


16.	INFORMACIJA BRAILIO RAŠTU

neiromidin 15 mg/ml

17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.

18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC {numeris} 
SN {numeris} 
NN {numeris}

Gamintojas: Olpha AS, Rūpnīcu iela 5, Olaine, Olaines novads, LV-2114, Latvija.

Perpakavo: LABOR Przedsiębiorstwo Farmaceutyczno-Chemiczne sp. z o.o., Ul. Długosza 49, 51-162 Wrocław, Lenkija arba UAB „Entafarma“, Klonėnų vs. 1, LT-19156 Širvintų r. sav., Lietuva.

Perpakavimo serija

Lygiagrečiai importuojamas vaistas nuo referencinio vaisto skiriasi laikymo sąlygomis: referencinio vaisto laikymui specialių temperatūros sąlygų nereikalaujama; lygiagrečiai importuojamą laikyti ne aukštesnėje kaip 25 °C temperatūroje.
























B. PAKUOTĖS LAPELIS




Pakuotės lapelis: informacija vartotojui

Neiromidin 5 mg/ml injekcinis tirpalas
Neiromidin 15 mg/ml injekcinis tirpalas
ipidakrino hidrochloridas

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją arba vaistininką.
· Šis vaistas skirtas tik Jums, todėl kitiems žmonėms jo duoti negalima. Vaistas gali jiems pakenkti (net tiems, kurių ligos požymiai yra tokie patys kaip Jūsų).
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.

Apie ką rašoma šiame lapelyje?

1. Kas yra Neiromidin ir kam jis vartojamas
2. Kas žinotina prieš vartojant Neiromidin
3. Kaip vartoti Neiromidin
4. Galimas šalutinis poveikis
5. Kaip laikyti Neiromidin
6. Pakuotės turinys ir kita informacija


1.	Kas yra Neiromidin ir kam jis vartojamas

Neiromidin veiklioji medžiaga yra ipidakrino dihidrochloridas (toliau – ipidakrinas), grįžtamojo poveikio cholinesterazės inhibitorius. Jis skirtas gydyti suaugusiesiems, kuriems yra diagnozuota:
· periferinės nervų sistemos liga (neuritas, polineuritas, polineuropatija, poliradikulopatija, generalizuota miastenija (myasthenia gravis) ir įvairios kilmės miasteniniai sindromai),
· tam tikrų tipų paralyžius ir parezė,
· organiniai centrinės nervų sistemos (CNS) pažeidimai, lydimi judėjimo sutrikimų, sveikimo laikotarpiu,
· demielinizuojančiosios ligos (skiriamas kaip kompleksinio gydymo dalis).


2.	Kas žinotina prieš vartojant Neiromidin

Neiromidin vartoti draudžiama:
· jeigu yra alergija ipidakrinui arba bet kuriai pagalbinei šio vaisto medžiagai (jos išvardytos 6 skyriuje),
· jeigu sergate epilepsija,
· jeigu pasireiškė ekstrapiramidinių sutrikimų, lydimų hiperkinezijos (liežuvio, veido, kaklo ir nugaros raumenų spazmai),
· jeigu vargina krūtinės angina (staigaus skausmo širdies srityje ir (arba) už krūtinkaulio priepuoliai),
· jeigu Jūsų širdis plaka retai (prieš pradedant gydymą esant ramybės būsenai širdies susitraukimų dažnis yra retesnis nei 50 dūžių per minutę),
· jeigu sergate astma,
· jeigu diagnozuotas žarnyno ar šlapimo takų užsikimšimas (obstrukcija),
· jeigu paūmėjo skrandžio ar dvylikapirštės žarnos opa,
· jeigu pasireiškia vestibuliarinės funkcijos (pusiausvyros pojūčio ir suvokimo) sutrikimų,
· jeigu esate nėščia,
· jeigu žindote kūdikį.

Įspėjimai ir atsargumo priemonės
Pasitarkite su gydytoju ar slaugytoju prieš pradėdami vartoti Neiromidin, jeigu sergate ar sirgote:
· skrandžio opa,
· dvylikapirštės žarnos opa,
· tirotoksikoze,
· širdies ir kraujagyslių liga,
· kvėpavimo takų liga.

Vaikams ir paaugliams
Šio vaisto saugumas vaikams ir jaunesniems kaip 18 metų paaugliams netirtas.

Kiti vaistai ir Neiromidin
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui.
Neiromidin vartojant kartu su CNS slopinančiais vaistais gali sustiprėti slopinamasis (raminamasis) poveikis. 
Vartojant kartu su kitais cholinesterazės inhibitoriais ir M cholinomimetikais sustiprėja tiesioginis ir nepageidaujamas ipidakrino poveikis.
Neiromidin vartojant kartu su kitomis cholinerginėmis medžiagomis generalizuota miastenija sergantiems pacientams (ligai būdingas didelis bendras raumenų silpnumas) gali padidėti cholinerginės krizės rizika.
Jeigu prieš gydymą Neiromidin pacientas vartojo beta adrenoblokatorių, gali padidėti mažo širdies susitraukimų dažnio rizika.
Šį vaistą galima vartoti su cerebrolysin koncentratu (kiaulių smegenų peptidų vaistu).

Neiromidin vartojimas su alkoholiu
Alkoholis gali sustiprinti šio vaisto nepageidaujamą poveikį.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia arba planuojate pastoti, prieš vartodama šį vaistą pasitarkite su gydytoju arba vaistininku. 

Nėštumas
Neiromidin didina gimdos tonusą ir susitraukimų skaičių ir gali sukelti pirmalaikį gimdymą, todėl nėščioms moterims jo vartoti negalima (žr. Neiromidin vartoti negalima).

Žindymas
Jei žindote, šio vaisto vartoti negalite (žr. Neiromidin vartoti negalima).

Vaisingumas
Duomenų apie ipidakrino poveikį žmonių vaisingumui nėra.

Vairavimas ir mechanizmų valdymas
Ipidakrinas sukelia nedidelį arba vidutinį poveikį gebėjimui vairuoti ir valdyti mechanizmus. Neiromidin gali sukelti slopinamąjį poveikį. Todėl šį simptomą patiriantiems pacientams reikia būti atsargiems.


3.	Kaip vartoti Neiromidin

Visada vartokite šį vaistą tiksliai kaip nurodė gydytojas. Jeigu abejojate, kreipkitės į gydytoją. 

Dozės ir gydymo trukmė turi būti koreguojami individualiai, atsižvelgiant į ligos sunkumą.
Injekcinis tirpalas leidžiamas į raumenis arba po oda.

Neiromidin taip pat tiekiamas tablečių vartoti per burną farmacine forma. Gydytojas nuspręs, kuri Neiromidin farmacinė forma Jums yra tinkamiausia.

· Periferinės nervų sistemos liga, generalizuota miastenija ir miasteninis sindromas
Rekomenduojama dozė yra 5-15 mg (1 ml Neiromidin 5 mg/ml injekcinio tirpalo arba 1 ml Neiromidin 15 mg/ml injekcinio tirpalo) 1–2 kartus per parą gydytojui ar slaugytojui leidžiant į raumenis ar po oda. Gydymas trunka nuo vieno iki dviejų mėnesių. Jei reikia, gydymo kursą galima kartoti 1–2 mėnesių intervalais tarp kursų. 

Miasteninės krizės, lydimos sunkių nervo ir raumens jungties sutrikimų, profilaktikai trumpą laikotarpį galima leisti į raumenis arba po oda 15–30 mg (1–2 ml Neiromidin 15 mg/ml injekcinio tirpalo). Gydymą reikia tęsti tablečių formos Neiromidin, o dozę galima didinti iki 20–40 mg (1–2 Neiromidin 20 mg tabletės) 5–6 kartus per parą. 

· Tam tikrų tipų paralyžiaus ir parezės, organinių CNS pažeidimų, lydimų judėjimo sutrikimų gydymui, sveikimo laikotarpiu 
Gydytojas, atsižvelgęs į ligos sunkumą ir Jūsų reakciją į gydymą, dozes ir gydymo trukmę Jums pritaikys individualiai. Gydymas pradedamas 1 ml ipidakrino 5 mg/ml tirpalo leidžiant į raumenis du kartus per parą 10-14 parų, po to gydymą reikia tęsti tablečių forma. Dozavimo rekomendacijas žr. Neiromidin 20 mg tablečių pakuotės lapelyje.

· Demielinizuojančiosios ligos (skiriamas kaip kompleksinio gydymo dalis) gydymui
Gydytojas, atsižvelgęs į ligos sunkumą ir Jūsų reakciją į gydymą, dozes ir gydymo trukmę Jums pritaikys individualiai. Gydymas pradedamas 1 ml ipidakrino 15 mg/ml tirpalo leidžiant į raumenis du kartus per parą 10-15 parų, po to gydymą reikia tęsti tablečių forma. Dozavimo rekomendacijas žr. Neiromidin 20 mg tablečių pakuotės lapelyje.

Jei esate vyresnio amžiaus ir sergate kepenų ar inkstų liga, šį vaistą vartokite tiksliai kaip nurodė gydytojas. Jeigu abejojate, kreipkitės į gydytoją arba vaistininką.

Jeigu manote, kad šis vaistas veikia per stipriai arba per silpnai, pasitarkite su gydytoju.

Ką daryti pavartojus per didelę Neiromidin dozę
Jei suvartojote per didelę Neiromidin dozę, nedelsdami kreipkitės į gydytoją.
Sunkus perdozavimas gali sukelti cholinerginės krizės simptomus, įskaitant bronchų spazmą, akių ašarojimą, padidėjusį prakaitavimą, vyzdžių susitraukimą, nistagmą (nevalingus, greitus ir pasikartojančius akių judesius), nevalingą tuštinimąsi ir šlapinimąsi, vėmimą, lėtą širdies plakimą, širdies blokadą, nenormalų širdies ritmą, žemą kraujospūdį, neramumą, nerimą, susijaudinimą, baimės pojūtį, judesių koordinavimo ir pusiausvyros sutrikimus, nerišlią kalbą, mieguistumą, silpnumą, traukulius ir komą. Simptomai gali būti nesunkūs.

Pamiršus pavartoti Neiromidin
Kitą dozę vartokite įprastu laiku. Negalima vartoti dvigubos dozės norint kompensuoti praleistą dozę.

Nustojus vartoti Neiromidin
Jeigu vaisto vartojimą nutrauksite nepabaigę gydymo kurso, yra rizika, kad pageidaujamo terapinio efekto nepasieksite. Jeigu kiltų daugiau klausimų dėl šio vaisto vartojimo, kreipkitės į gydytoją.


4.	Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Dažni šalutinio poveikio reiškiniai (gali pasireikšti rečiau kaip 1 iš 10 asmenų):
· širdies permušimai (stipraus bei greito širdies plakimo pojūtis), retas širdies plakimas,
· seilėtekis, pykinimas,
· padidėjęs prakaitavimas.

Nedažni šalutinio poveikio reiškiniai (gali pasireikšti rečiau kaip 1 iš 100 asmenų):
· svaigulys, galvos skausmas, mieguistumas (vartojant dideles dozes),
· padidėjusi sekrecija bronchuose,
· vėmimas (vartojant dideles dozes),
· alerginės odos reakcijos (niežulys, išbėrimas) (vartojant dideles dozes),
· raumenų traukuliai (vartojant didele dozes),
· silpnumas (vartojant dideles dozes).

Reti šalutinio poveikio reiškiniai (gali pasireikšti rečiau kaip 1 iš 1 000 asmenų):
· viduriavimas, skausmas viršutinėje pilvo dalyje (skrandžio srityje).

Šalutinio poveikio reiškiniai, kurių dažnis nežinomas (negali būti apskaičiuotas pagal turimus duomenis):
· padidėjusio jautrumo reakcija (įskaitant alerginį dermatitą, anafilaksinį šoką, astmą, toksinę epidermio nekrolizę, eritemą (paraudimą), dilgėlinę, švokštimą, gerklų edemą, bėrimą injekcijos vietoje).

Jei pasireikštų nepageidaujamas poveikis, gydytojas gali sumažinti skiriamą dozę arba rekomenduoti trumpam laikui (1–2 paroms) nutraukti vaisto vartojimą. Gydytojas gali paskirti vaistų tam tikro nepageidaujamo poveikio (pvz., seilėtekio, mažo širdies susitraukimų dažnio) profilaktikai.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.


5.	Kaip laikyti Neiromidin

Šį vaistą laikykite vaikams nepastebimoje ir nepasiekiamoje vietoje. 

Laikyti ne aukštesnėje kaip 25 °C temperatūroje.
Laikyti gamintojo pakuotėje, kad vaistas būtų apsaugotas nuo šviesos.

Ant ampulės ir kartono dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6.	Pakuotės turinys ir kita informacija

Neiromidin sudėtis
· Veiklioji medžiaga yra ipidakrino hidrochloridas. 
Kiekvienoje ampulėje (1 ml) yra 5 mg arba 15 mg ipidakrino hidrochlorido (monohidrato pavidalu).
· Pagalbinės medžiagos yra 1 M vandenilio chlorido rūgštis (pH koreguoti), injekcinis vanduo.
 
Neiromidin išvaizda ir kiekis pakuotėje
Skaidrus bespalvis skystis.

5 mg arba 15 mg ipidakrino hidrochlorido I tipo neutralaus stiklo ampulėse, kurių tūris yra 1 ml.
10 injekcinio tirpalo ampulių supakuotų į dėklą. Dėklas supakuotas į kartono dėžutę.

Registruotojas eksportuojančioje valstybėje ir gamintojas
Olpha AS,
Rūpnīcu iela 5, 
Olaine, Olaines novads, LV-2114,
Latvija

Lygiagretus importuotojas 
UAB „Niromed“
Žirmūnų g. 139A
LT-09120 Vilnius
Lietuva

Perpakavo
LABOR Przedsiębiorstwo Farmaceutyczno-Chemiczne sp. z o.o.
Ul. Długosza 49,
51-162 Wrocław,
Lenkija

arba

UAB „Entafarma“
Klonėnų vs. 1,
LT-19156 Širvintų r. sav.
Lietuva

Šis pakuotės lapelis paskutinį kartą peržiūrėtas 2026-06-11

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

Lygiagrečiai importuojamas vaistas nuo referencinio vaisto skiriasi laikymo sąlygomis: referencinio vaisto laikymui specialių temperatūros sąlygų nereikalaujama; lygiagrečiai importuojamą laikyti ne aukštesnėje kaip 25 °C temperatūroje.

